title: 2007/4/ЕО, ЕвратомРешение на Съвета от 1 януари 2007 година за изменение на Процедурния правилник на Съвета

text:
               4.1.2007

               BG

               Официален вестник на Европейския съюз

               L 1/9

      РЕШЕНИЕ НА СЪВЕТА

   от 1 януари 2007 година
   за изменение на Процедурния правилник на Съвета
   (2007/4/ЕО, Евратом)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 207, параграф 3, първа алинея от него,
   като взе предвид Договора за създаване на Европейската общност за атомна енергия, и по-специално член 121, параграф 3 от него,
   като взе предвид Договора за Европейския съюз, и по-специално член 28, параграф 1 и член 41, параграф 1 от него,
   като взе предвид член 2, параграф 2 от приложение ІІІ към Процедурния правилник на Съвета (1),
   като има предвид че:

               (1)

               Член 11, параграф 5 от Процедурния правилник на Съвета (наричан по-долу „Процедурния правилник“) предвижда, че когато Съветът приема решение с квалифицирано мнозинство, и ако член на Съвета поиска, се проверява дали държавите-членки, съставляващи това квалифицирано мнозинство, представляват най-малко 62 % от общото население на Съюза, изчислено съгласно стойностите за броя на населението, които фигурират в член 1 от приложение ІІІ към Процедурния правилник.

               (2)

               Член 2, параграф 2 от приложение ІІІ към Процедурния правилник относно начините на прилагане на разпоредбите за претегляне на гласовете в Съвета предвижда Съветът да адаптира стойностите, които фигурират в член 1 от горпосоченото приложение, считано от 1 януари всяка година и съгласно данните, налични към 30 септември на предходната година в Статистическата служба на Европейските общности.

               (3)

               Следователно е необходимо Процедурният правилник да бъде съответно адаптиран,

         РЕШИ:
   Член 1
   Член 1 от приложение ІІІ към Процедурния правилник се заменя със следния текст:

      „Член 1
      За целите на прилагането на член 205, параграф 4 от Договора за ЕО, на член 118, параграф 4 от Договора за Евратом, както и на член 23, параграф 2, трета алинея и на член 34, параграф 3 от Договора за ЕС, общото население на всяка държава-членка за периода от 1 януари до 31 декември 2007 г. е следното:

                  Държава-членка

                  Население
                  (× 1 000)

                  Германия

                  82 438,0

                  Франция

                  62 886,2

                  Обединеното кралство

                  60 421,9

                  Италия

                  58 751,7

                  Испания

                  43 758,3

                  Полша

                  38 157,1

                  Румъния

                  21 610,2

                  Нидерландия

                  16 334,2

                  Гърция

                  11 125,2

                  Португалия

                  10 569,6

                  Белгия

                  10 511,4

                  Чешката република

                  10 251,1

                  Унгария

                  10 076,6

                  Швеция

                  9 047,8

                  Австрия

                  8 265,9

                  България

                  7 718,8

                  Дания

                  5 427,5

                  Словакия

                  5 389,2

                  Финландия

                  5 255,6

                  Ирландия

                  4 209,0

                  Литва

                  3 403,3

                  Латвия

                  2 294,6

                  Словения

                  2 003,4

                  Естония

                  1 344,7

                  Кипър

                  766,4

                  Люксембург

                  459,5

                  Малта

                  404,3

                  Общо

                  492 881,2

                  праг (62 %)

                  305 586,3“.

   Член 2
   Настоящото решение влиза в сила на 1 януари 2007 г.
   То се публикува в Официален вестник на Европейския съюз.

      Съставено в Брюксел на 1 януари 2007 година.

            За Съвета

            Председател

         F.-W. STEINMEIER

      (1)  Решение 2006/683/ЕО, Евратом на Съвета от 15 септември 2006 г. за приемане на Процедурния правилник на Съвета (ОВ L 285, 16.10.2006 г., стр. 47).


title: 2007/263/ЕОРешение на Комисията от 23 април 2007 година за изменение на Решение 2004/210/ЕО за създаване на научни комитети в областта на потребителската безопасност, общественото здраве и околната среда (Текст от значение за ЕИП )

text:
               1.5.2007

               BG

               Официален вестник на Европейския съюз

               L 114/14

      РЕШЕНИЕ НА КОМИСИЯТА

   от 23 април 2007 година
   за изменение на Решение 2004/210/ЕО за създаване на научни комитети в областта на потребителската безопасност, общественото здраве и околната среда
   (Текст от значение за ЕИП)
   (2007/263/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност, и по-специално членове 152 и 153 от него,
   като има предвид, че:

               (1)

               Решение 2004/210/ЕО на Комисията (1) предвижда създаването на Научен комитет по потребителските продукти (НКПП), Научен комитет по рисковете за здравето и околната среда (НКРЗОС) и Научен комитет по възникващи и идентифицирани нови здравни рискове (НКВИНЗР) („научните комитети“). Научните комитети се състоят от членове, назначавани от Комисията.

               (2)

               Съгласно член 7, параграф 1 от посоченото решение мандатът на членовете на научните комитети е ограничен до три години, като мандатът на настоящите членове изтича на 24 юли 2007 г.

               (3)

               През следващите две години се очаква ново развитие, което ще се отрази значително на нуждите на Комисията от научни съвети за оценка на риска, както и на структурата и компетенциите на научните комитети. По-специално, създаването през 2008 г. на Европейска агенция по химикалите (ECHA) за приложение на регистрирането, оценката, разрешаването и ограничаването на употребата на химикали (REACH) по силата на Регламент (ЕО) № 1907/2006 на Европейския парламент и на Съвета (2) ще наложи преразглеждане на задачите на НКРЗОС.

               (4)

               За да се получи по-добра представа за бъдещите задачи на научните комитети и за да се подготвят такива структура и състав, които по-лесно да се приспособят към бъдещите нужди, като същевременно се осигури необходимата научна експертиза до създаването на ECHA, целесъобразно е да се разреши удължаване на мандата на членовете на научните комитети по изключение за период от не повече от 18 месеца.

               (5)

               В допълнение е целесъобразно да се даде възможност за назначаване на нови членове на научните комитети след публикуването на покана за изразяване на интерес, ако членовете, включени в резервния списък, не разполагат с необходимите компетентни знания.

               (6)

               В светлината на придобития оперативен опит и за да се покрият непосредствените нужди, крайно необходимо е да се увеличи броят на членовете на НКВИНЗР.

               (7)

               Решение 2004/210/ЕО следва да бъде съответно изменено,

         РЕШИ:
   Член единствен
   Решение 2004/210/ЕО се изменя, както следва:

               1)

               В член 3, параграф 2, първото изречение се заменя със следния текст:
               „НКВИНЗР се състои от максимум 17 члена“.

               2)

               Член 7 се заменя със следния текст:
               „Член 7
               Мандат
               1.   Членовете на научните комитети се назначават за срок от три години и не могат да служат повече от три последователни мандата. За да се подсигури приемственост при предоставяне на експертната оценка, Комисията може при изключителни обстоятелства да удължи срока на назначение на членовете на даден научен комитет до 18 месеца.
               Членовете продължават да заемат длъжностите, докато не бъдат заместени или докато назначенията им се подновят.
               Членове, които наскоро са прослужили три последователни мандата в даден научен комитет, могат да бъдат избирани за членове на друг научен комитет.
               2.   Когато се установи, че даден член не участва в работата на съответния научен комитет или желае да подаде оставка, Комисията може да прекрати мандата на този член и да го замести или с лице от резервния списък, предвиден от член 4, или, когато има основателни причини, в резултат на покана за изразяване на интерес.“

      Съставено в Брюксел на 23 април 2007 година.

            За Комисията

         Markos KYPRIANOU

            Член на Комисията

      (1)  ОВ L 66, 4.3.2004 г., стр. 45.

      (2)  ОВ L 396, 30.12.2006 г., стр. 1.


title: 2011/470/ЕС: Решение на Европейския парламент и на Съвета от 6 юли 2011 година за мобилизирането на Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2010/031 BE/General Motors Belgium от Белгия)

text:
               27.7.2011

               BG

               Официален вестник на Европейския съюз

               L 195/54

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 6 юли 2011 година
   за мобилизирането на Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2010/031 BE/General Motors Belgium от Белгия)
   (2011/470/ЕС)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 28 от него,
   като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (2), и по-специално член 12, параграф 3 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (наричан по-нататък „ЕФПГ“) е създаден с цел да се предоставя допълнителна подкрепа на работниците, съкратени в резултат от значими структурни промени в световната търговия поради глобализацията, и да ги подпомага при повторното им интегриране на пазара на труда.

               (2)

               Обхватът на ЕФПГ беше разширен за подадените след 1 май 2009 г. заявления, за да се включи подкрепа за работниците, чието съкращаване е пряк резултат от глобалната финансова и икономическа криза.

               (3)

               Междуинституционалното споразумение от 17 май 2006 г. дава възможност за мобилизиране на ЕФПГ в рамките на годишния таван от 500 милиона евро.

               (4)

               На 20 декември 2010 г. Белгия подаде заявление за мобилизиране на ЕФПГ по отношение на съкращенията в предприятието „General Motors Belgium“ и четири от доставчиците му, като на 24 януари 2011 г. към него бе добавена допълнителна информация. Заявлението отговаря на изискванията за определяне на финансовото участие, установени в член 10 от Регламент (ЕО) № 1927/2006. По тази причина Комисията предлага да бъдат мобилизирани средства в размер на 9 593 931 EUR.

               (5)

               С оглед на горното, ЕФПГ следва да бъде мобилизиран за предоставяне на финансово участие по заявлението, подадено от Белгия,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2011 година се мобилизират средства от Европейския фонд за приспособяване към глобализацията (ЕФПГ) за осигуряването на 9 593 931 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 6 юли 2011 година.

            За Европейския парламент

            Председател

         J. BUZEK

            За Съвета

            Председател

         M. DOWGIELEWICZ

      (1)  ОВ C 139, 14.6.2006 г., стр. 1.

      (2)  ОВ L 406, 30.12.2006 г., стр. 1.